
Referat fra møte 06/06 i undervisningsutvalget





11. oktober 2006
Tilstede: Dag Langmyhr, Arne Maus, Kjell Åge Bringsrud, Josef Noll, Yngvar Berg, Tonje Jystad Fredrikson (fra sak 5), Håkon Stensland og Petter Hareim
Forfall: Ole Christian Lingjærde, Margunn Aanestad
Fra administrasjonen møtte: Line Altern Halvorsen Valbø og Kristin Bråthen
Sak 1. Referatsaker/orienteringssaker

· Referat fra 13.09.06 godkjennes.
Sak 2. Behandlingstid på klage på karakter
Behandlingstiden på klager på eksamenskarakterer og hovedfags- og masteroppgaver blir ofte lang. Administrasjonen må arbeide for å forkorte behandlingstiden, men arbeidet med klagen gjør at det kan ta tid. Sensorveiledning skal følge til klagekommisjonen. I store emner kan det være aktuelt å ha sensorer klare på forhånd. 
Sak 3. Obligatorisk oppmøte på 1. forelesning

Det er obligatorisk oppmøte til første forelesing i alle emner. Gyldig fravær er: Sykdom med legeattest.  Tilfeller der to forelesninger faller på samme tid, forutsatt oppmelding til maksimalt fem emner. Det skal søkes om fritak senest tre dager i forveien.
Faglærere som får henvendelser angående fritak skal sende dette videre til studadm. 
Sak 4. Kurskritikk V-06

Kurskritikken som fagutvalget har laget ble gjennomgått, det samme ble den periodiske evalueringen på 1000- og 2000-emer. 
Dag følger opp INF-VERK emnene.

Tilbakemeldingene på INF3100/4100 bekrefter studentene trenger bedre bakgrunn for emnet.

INF3420/4420 har fått vesentlig bedre omtale evaluering gjennomført av studentforeningen mikro. Fagutvalget må koordinere med mikro slik at det ikke gjennomføres dobbelt opp med kurskritikk.
Sak 5. Vurdering av konteeksamen i INF 2220 (tidligere INF1020)

Det tilbys konteeksamen i INF2220. Vedtaket gjelder i to år, v07 og v08.
Sak 6. Evt.

Møteplan fremover: tirsdag 28. november kl 10.00 i buerommet..
Institutt for informatikk, ‑
Dag Langmyhr
Kristin Bråthen

